Apstiprināts

Ar Nacionālā veselības dienesta

2021.gada 11.marta rīkojumu Nr. 16-2/125/2021

**NOLIKUMS**

**Covid -19 vakcinācijas IZBRAUKUMA PAKALPOJUMU SNIEDZĒJU ATLASES PROCEDŪRA**

Rīgā

**VISPĀRĪGĀ INFORMĀCIJA**

**1. Ziņas par Covid-19 vakcinācijas izbraukuma pakalpojumu sniedzēju atlases procedūras rīkotāju**

1.1. Rīkotājs ir Nacionālais veselības dienests (turpmāk – Dienests), kas darbojas saskaņā ar Ministru kabineta 2011.gada 1.novembra noteikumiem Nr.850 „Nacionālā veselības dienesta nolikums”:

1.1.1. adrese: Cēsu iela 31, k/3, Rīga, LV-1012;

1.1.2. nodokļu maksātāja reģ.Nr.90009649337.

1.2. Covid-19 vakcinācijas izbraukuma pakalpojumu sniedzēju atlases (turpmāk – Atlase) procedūru organizē un rīko ar Dienesta direktora rīkojumu „Par Covid-19 vakcinācijas izbraukuma pakalpojumu sniedzēju atlases komisijas izveidošanu un atlases veikšanu” apstiprināta Covid-19 vakcinācijas izbraukuma pakalpojumu sniedzēju atlases komisija (turpmāk – Komisija).

**2. Pakalpojuma nosaukums – Covid-19 izbraukuma vakcinācija, kas ietver:**

2.1. individuālu vakcināciju mājās;

2.2. izbraukuma vakcināciju (tajā skaitā, kolektīvu vakcināciju, vakcināciju liela mēroga vakcinācijas centros).

**3.** **Atlases** **mērķis**

3.1. Atlases procedūras mērķis ir saskaņā ar Ministru kabineta 2011.gada 1.novembra noteikumu Nr.850 „Nacionālā veselības dienesta nolikums” 4.1.1.apakšpunktu, Ministru kabineta 2018.gada 28.augusta noteikumu Nr.555 „Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 5.2.apakšpunktu un Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 62.2punktu atlasīt ārstniecības iestādes, izņemot primārās veselības aprūpes pakalpojumu sniedzējus, kuri sniedz valsts apmaksātus ģimenes ārsta veselības aprūpes pakalpojumus savā ārsta praksē, atbilstoši šajā nolikumā noteiktajām plānošanas vienībām Covid-19 vakcinācijas izbraukuma pakalpojumu sniegšanai.

3.2. Ārstniecības iestāde (turpmāk - Pretendents), kas tiks atzīts par Atlasi izturējušu, apņemas nodrošināt Covid-19 vakcinācijas izbraukuma pakalpojumu sniegšanu atbilstoši normatīvajos aktos un Covid-19 vakcinācijas rokasgrāmatā noteiktajiem personu vakcinācijas nosacījumiem, un Dienesta noteiktajiem vakcinācijas pakalpojuma tarifiem, kā arī, organizējot Covid-19 vakcinācijas izbraukuma pakalpojumu sniegšanu, Pretendents apņemas sadarboties ar pašvaldībām.

3.3. Covid-19 vakcinācijas pakalpojuma sniedzēji tiek atlasīti pakalpojumu sniegšanai no 2021.gada 1.aprīļa\_līdz 2021.gada 31.decembrim. Nepieciešamības gadījumā Dienests ir tiesīgs pagarināt pakalpojuma sniegšanas termiņu, par to rakstveidā informējot pakalpojuma sniedzēju.

**4. Iespējas saņemt un iepazīties ar Atlases procedūras nolikumu**

Ar šo nolikumu Atlases procedūras Covid-19 vakcinācijas izbraukuma pakalpojumu sniegšanai (turpmāk – Nolikums) var iepazīties, sākot ar dienu, kad uzaicinājums piedalīties Atlases procedūrā ir publicēts Dienesta oficiālajā tīmekļa vietnē [www.vmnvd.gov.lv](http://www.vmnvd.gov.lv) sadaļā „Aktualitātes” un sadaļā „Profesionāļiem → Pakalpojumu sniedzēju atlase”, līdz 2021.gada 15.martam.

**5. Plānotais Covid-19 izbraukuma vakcinācijas pakalpojumu apjoms un tā sadales noteikumi**

5.1. Vienas Covid-19 izbraukuma vakcinācijas brigādes vakcinējamo skaitu Dienests nosaka pēc visu Pretendentu piedāvājumu saņemšanas, ņemot vērā valstī vakcinējamo iedzīvotāju skaitu atbilstoši Centrālās statistikas pārvaldes datiem (kopējo vakcinējamo iedzīvotāju skaitu dalot ar kopējo visu Pretendentu piedāvājumos Covid-19 vakcinācijas izbraukuma nodrošināšanai norādīto brigāžu skaitu).

5.2. Ņemot vērā Nolikuma 5.1.punktā minēto informāciju un attiecīgajā teritoriālās plānošanas vienībā vakcinējamo iedzīvotāju skaitu, nosaka nepieciešamo brigāžu skaitu katrā teritoriālās plānošanas vienībā.

5.3. Katrai teritoriālai plānošanas vienībai tiek piešķirts prioritātes līmenis atbilstoši Atlases nolikuma 1.pielikumā noteiktajam.

5.4. Ja Pretendents ir pieteicies nodrošināt Covid-19 vakcinācijas izbraukuma pakalpojumus vairākās teritoriālās plānošanas vienībās, tiesības sniegt pakalpojumu tiek piešķirtas, sākot ar teritoriju, kam noteikts augstākas prioritātes līmenis (sākot ar 5. līmeni un tālāk secīgi nosakot pakalpojumu nākamās prioritātes līmeņa teritorijās līdz brīdim, kamēr pakalpojums noteikts visam Pretendenta piedāvājumā norādītajam vakcinācijas brigāžu skaitam).

5.5. Ja teritoriālās plānošanas vienībā ir atlasīti vairāki Covid-19 vakcinācijas izbraukuma pakalpojuma sniedzēji, piemēram, teritorijā nepieciešamas 5 vakcinācijas brigādes, bet Pretendents, kam atbilstoši Nolikuma 11.3.punktam tiek piešķirtas tiesības nodrošināt pakalpojumu, var nodrošināt nepilnu nepieciešamo vakcinācijas brigāžu skaitu, pakalpojuma apjomu sadala proporcionāli katra Atlasi izturējušā Pretendenta brigāžu skaitam.

5.6. Covid-19 vakcinācijas izbraukuma pakalpojuma sniegšanai nepieciešamo Covid-19 vakcinācijas izbraukuma pakalpojuma apjomu Rīgas veselības aprūpes pakalpojumu plānošanas vienībā (vai Rīgā un Stopiņu novadā) sadala proporcionāli atlikušajam (citām teritoriālās plānošanas vienībām nesadalītajam) visu Pretendentu vakcinācijas brigāžu skaitam.

5.7. Ja teritoriālās plānošanas vienībā nav pieteicies neviens pakalpojuma sniedzējs vai neviens Pretendents neatbilst Atlasē izvirzītajām prasībām, Dienests uzsāk individuālas sarunas ar Pretendentu, kas ir atlasīts/ bija pieteicies Covid-19 vakcinācijas izbraukuma pakalpojuma sniegšanai tuvumā esošās teritoriālās plānošanas vienībās.

**6. Piedāvājumu iesniegšanas vieta, datums, laiks un kārtība**

6.1. Piedāvājumus iesniedz elektroniski, parakstot ar drošu elektronisko parakstu, kas satur laika zīmogu, un nosūtot uz Dienesta elektroniskā pasta adresi nvd@vmnvd.gov.lv, vai papīra formātā, iesūtot pa pastu Dienestam, Cēsu ielā 31, k/3, Rīgā, LV–1012 (4.stāvs) līdz 2021.gada 15.martam plkst.16:00.

6.2. Izmantojot pasta vai kurjera pakalpojumus, jāņem vērā, ka tiks izskatīti tikai tie Pretendentu piedāvājumi, kas saņemti Nolikuma 6.1.apakšpunktā norādītajā termiņā Dienestā, Cēsu ielā 31, k/3, Rīgā, LV-1012 (4.stāvs).

6.3. Ja Pretendenta piedāvājums papīra formātā iesniegts vai saņemts pēc šī Nolikuma 6.1.apakšpunktā norādītā iesniegšanas termiņa beigām, Komisija papīra formātā iesniegtu piedāvājumu neatvērtu nosūta pa pastu ierakstītā sūtījumā uz Pretendenta norādīto adresi. Elektroniski iesniegts Pretendenta piedāvājums, kas saņemts pēc šī Nolikuma 6.1.apakšpunktā norādītā iesniegšanas termiņa beigām, tiks atzīts par neiesniegtu (Dienests par to elektroniski paziņo Pretendentam).

6.4. Ja piedāvājums tiek iesniegts papīra formātā, tad piedāvājums tiek sagatavots divos eksemplāros, no kuriem viens eksemplārs ir pieteikuma oriģināls, kas noformēts papīra formāta dokumenta veidā un otrs eksemplārs ir oriģināla kopija, kas saturiski pilnībā atbilst oriģinālam, ir iesniedzams elektroniskā datu nesējā (piemēram, CD, USB zibatmiņa) *Excel* formātā. Pastāvot pretrunām starp piedāvājuma oriģinālu un kopiju, noteicošais būs oriģināls.

**7. Atlases procedūras Nolikuma kontaktpersona**

Rīkotāja pilnvarotā kontaktpersona: Līga Gaigala, elektroniskā pasta adrese: Liga.Gaigala@vmnvd.gov.lv.

**8. Pretendentu piedāvājumu labošana vai atsaukšana**

8.1. Pretendentiem ir tiesības mainīt vai atsaukt piedāvājumu, rakstiski paziņojot par toKomisijai līdz Nolikuma 6.1.apakšpunktā noteiktajam termiņam.

8.2. Pēc Nolikuma 6.1.apakšpunktā noteiktā termiņa beigām Pretendents nevienu iesniegto dokumentu vai piedāvājumu labot nevar.

**9. Piedāvājumu atvēršanas sēde**

9.1. Visi iesniegtie piedāvājumi tiek atvērti Komisijas sēdē 2021.gada 16.martā plkst. 10:00.

9.2. Piedāvājumu atvēršanas norise tiek protokolēta.

9.3. Kad visi piedāvājumi atvērti, piedāvājumu atvēršanas sēdi slēdz.

**PRETENDENTAM IZVIRZĀMĀS PRASĪBAS UN TO VĒRTĒŠANA**

**10. Prasības Pretendentiem tiek vērtētas, ievērojot šādus kritērijus:**

10.1. Pretendents pieteikumā norāda, ka piesakās Covid-19 vakcinācijas izbraukuma pakalpojuma sniegšanai, ņemot vērā, ka Atlase tiek veikta gan individuālai vakcinācijai mājās, gan izbraukuma vakcinācijai, un, ka Covid-19 izbraukuma vakcinācijas pakalpojums tiek atlasīts par visu pakalpojumu kopumā (Pretendents nav tiesīgs pieteikties uz nepilnu vakcinācijas pakalpojumu, piemēram, tikai individuālu vakcināciju mājās).

10.2. Pretendents pieteikumā norāda pieejamo brigāžu skaitu Covid-19 vakcinācijas izbraukuma pakalpojuma sniegšanai kopā, kā arī teritoriālās plānošanas vienību, kurā piesakās sniegt pakalpojumu, ņemot vērā, ka Covid-19 vakcinācijas izbraukuma pakalpojuma sniedzēji tiek atlasīti pakalpojumu sniegšanai atbilstoši Ministru kabineta 2018.gada 28.augusta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk - Noteikumi Nr.555) 12.pielikuma “Sekundārās ambulatorās veselības aprūpes pakalpojumu plānošanas teritorijas un pakalpojumu veidu minimālais nodrošinājums” 1. punktam. Teritoriālās plānošanas vienības Pretendenta pieteikumā tiek norādītas prioritārā secībā.

10.3. Pretendents aizpilda visu pieteikumā pieprasīto informāciju, tajā skaitā apliecina visu pieteikuma 4.punktā minēto punktu izpildi.

**11. Piedāvājuma vērtēšana**

11.1. Komisija vērtē katra Pretendenta atbilstību Atlases noteikumiem divās kārtās:

11.1.1. I kārta – tiek vērtēti pieteikumi un noteikts Covid-19 vakcinācijas izbraukuma pakalpojuma sniedzējs, ja uz attiecīgo teritoriālās plānošanas vienību ir pietecies viens Pretendents;

11.1.2. II kārta – tiek vērtēti pieteikumi, ja uz attiecīgu teritoriālās plānošanas vienību ir pieteikušies vairāki Pretendenti.

11.2. Pretendents, kurš vienīgais bija pieteicies uz attiecīgo teritoriālās plānošanas vienību un ir izpildījis visus Nolikuma 10.punktā norādītos kritērijus tiek atzīts par Atlasi izturējušu un tiesīgu sniegt Covid-19 vakcinācijas izbraukuma pakalpojumu attiecīgajā teritoriālajā plānošanas vienībā. Apjoms Covid-19 vakcinācijas izbraukuma pakalpojuma sniegšanai tiek noteikts atbilstoši Nolikuma 5.punktam.

11.3. Ja uz vienu teritoriālās plānošanas vienību piesakās vairāki Pretendenti, lai noteiktu pakalpojuma sniedzēju tiek vērtēta Pretendenta atbilstība zemāk minētajiem kritērijiem šādā prioritārā secībā:

11.3.1. Pretendents teritorijā, uz kuru pieteicies vakcinācijas sniegšanai, nodrošina stacionāros veselības aprūpes pakalpojumus, t.sk. ārstniecības iestādes filiālē;

11.3.2. Pretendents teritorijā, uz kuru pieteicies vakcinācijas sniegšanai, nodrošina ambulatoros veselības aprūpes pakalpojumus un Pretendenta ambulatorās iestādes pamatdarbības vieta reģistrēta attiecīgajā teritoriālās plānošanas vienībā;

11.3.3. Pretendents teritorijā, uz kuru pieteicies vakcinācijas sniegšanai, nodrošina ambulatoros veselības aprūpes pakalpojumus un Pretendenta ārstniecības iestādes filiāle reģistrēta attiecīgajā teritoriālās plānošanas vienībā (netiek vērtēti mātes uzņēmuma grupā reģistrēti uzņēmumi);

11.3.4. Pretendents pieteicies nodrošināt izbraukuma vakcinācijas pakalpojumus vairākās teritoriālās plānošanas vienībās augstākā prioritātes līmenī. Ja augstākas prioritātes līmenī teritoriju, uz kurām pieteicies Pretendents, skaits ir vienāds, tad attiecīgi tiek vērtēts teritoriju skaits nākošajā prioritātes līmenī, piemēram, tiesības nodrošināt pakalpojumu teritoriālā vienībā iegūst Pretendents, kurš iesniedzis pieteikumu nodrošināt izbraukuma vakcināciju lielākā skaitā 5.prioritātes līmeņa administratīvo teritoriju, bet ja vairāki pretendenti pieteikušies nodrošināt izbraukuma pakalpojumu vienādā skaitā 5.prioritātes administratīvo teritoriju, tālāk tiek vērtēta secīgi 4.prioritātes līmeņa teritorija;

11.3.5. Pretendents ir nodrošinājis Covid-19 vakcināciju sociālās aprūpes centru vakcināciju teritoriālās plānošanas vienībā, kur pieteicies vakcinācijas sniegšanai.

11.4. Pretendents, kurš nav izpildījis/neatbilst kādam no šī Nolikuma 10.punktā norādītajiem kritērijiem tiek noraidīts un atzīts par neatbilstošu Covid-19 vakcinācijas izbraukuma pakalpojumu sniegšanai. Pretendents, kurš Nolikuma 11.3.apakšpunktā noteiktajā kārtībā nav atlasīts uz attiecīgu teritoriju, tiek atzīts par Atlasi neizturējušu un neatbilstošu sniegt Covid-19 vakcinācijas izbraukuma pakalpojumu attiecīgajā teritoriālās plānošanas vienībā.

11.5.Pretendents, kurš ir izpildījis visus šī Nolikuma 10.punktā norādītos kritērijus, kā arī Nolikuma 11.3.punktā minētos kritērijus, ja uz vienu teritoriālās plānošanas vienību bija pieteikušies vairāki Pretendenti, tiek atzīts par Atlasi izturējušu un tiesīgu sniegt Covid-19 vakcinācijas izbraukuma pakalpojumu attiecīgajā teritoriālajā plānošanas vienībā. Apjoms Covid-19 vakcinācijas izbraukuma pakalpojumu sniegšanai tiek noteikts atbilstoši Nolikuma 5.punktam.

11.6. Komisija vērtē Pretendentu atbilstību Nolikumā minētajām prasībām Komisijas sēdē, aizpildot vērtēšanas tabulas, un par katru Pretendentu pieņem lēmumu par atbilstību vai neatbilstību Atlases kritērijiem, kā arī par apjoma Covid-19 vakcinācijas izbraukuma pakalpojumu sniegšanai piešķiršanu atbilstoši Nolikuma 5.punktam. Komisijas vērtējums tabulās un visi lēmumi tiek atspoguļoti Komisijas piedāvājumu vērtēšanas sēdes protokolā, kuru paraksta visi Komisijas locekļi, kuri piedalās Atlases Pretendentu vērtēšanā un lēmumu pieņemšanā.

11.7. Izdarot atzīmi par katra Pretendenta piedāvājuma vērtējumu tabulā, Komisija pieņem lēmumu ar klātesošo Komisijas locekļu balsojumu. Ja Komisijas locekļu balsojums sadalās vienādi, izšķirošais ir atlases Komisijas priekšsēdētāja balsojums.

11.8. Ja Pretendents nevar nodrošināt Covid-19 vakcinācijas izbraukuma pakalpojumu, uz kuru tas atlasīts saskaņā ar šo Nolikumu, t.i. vakcinācijas rādītāji ir zemāki par valsts vidējo aptveri vai tiek konstatēts, ka veidojas Covid-19 vakcinācijas izbraukuma pakalpojumu gaidīšanas rindas garāks par piecām darba dienām, kas saistītas ar Covid-19 vakcinācijas izbraukuma pakalpojumu sniedzēja nepietiekamu kapacitāti, Dienests ir tiesīgs Covid-19 vakcinācijas izbraukuma pakalpojuma sniegšanai piesaistīt citu Pretendentu, kas bija pieteicies Covid-19 vakcinācijas izbraukuma pakalpojuma sniegšanai attiecīgā teritoriālās plānošanas vienībā vai pakalpojumu sniedzēju, kas atlasīts tuvumā esošās teritoriālās plānošanas vienībās, un Pretendentam par to nav tiesību izvirzīt iebildumus, izņemot, ja neatbilstošu vakcinācijas rādītāju/ gaidīšanas rindas/ kapacitātes iemesls ir radies no Pretendenta neatkarīgu iemeslu dēļ Pretendentam savlaicīgi nesaņemot vakcīnas vai saņemot tās mazākā apjomā par pieprasīto.

**12. Paziņojums par lēmuma pieņemšanu**

Komisijas saskaņā ar Nolikuma 11.punktu pieņemtie lēmumi par visiem Pretendentiem tiek noformēti tabulas (izvērtējuma) veidā un tiek publicēti Dienesta tīmekļvietnē www.vmnvd.gov.lv, sadaļā “Aktualitātes” un sadaļā „Profesionāļiem → Pakalpojumu sniedzēju atlase”, kā arī vērtējums tiek nosūtīts elektroniski uz Pretendentu pieteikumā norādīto elektroniskā pasta adresi. Lēmums administratīvā akta formā netiek gatavots.

**PRETENDENTA TIESĪBAS UN PIENĀKUMI**

**13. Pretendenta tiesības**

13.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

13.2. Pieprasīt un saņemt piedāvājumu vērtēšanas sēdes protokolu.

13.3. Pieprasīt izskaidrot lēmumu, kas pieņemts par Pretendenta atzīšanu par neatbilstošu Covid-19 vakcinācijas izbraukuma pakalpojumu sniegšanai.

**14. Pretendenta pienākumi**

14.1. Iesniedzot piedāvājumu, ievērot visus šajā Atlases procedūras Nolikumā minētos noteikumus.

14.2. Rakstveidā Atlases Komisijas norādītajā termiņā sniegt papildu informāciju vai paskaidrojumus par piedāvājumu, ja to pieprasa Atlases Komisija.

14.3. Rakstveidā informēt Komisiju pēc piedāvājumu iesniegšanas termiņa beigām līdz Atlases noslē­gu­mam par izmaiņām, kas saistītas ar:

14.3.1. Pretendenta saimnieciskās darbības apturēšanu vai pārtraukšanu;

14.3.2. tiesvedības uzsākšanu par Pretendenta darbības izbeigšanu, maksātnespēju vai bankrotu.

**15. Komisijas tiesības un pienākumi**

15.1. Ievērojot šajā Nolikumā noteikto, atzīt par atbilstošu vai noraidīt Pretendenta piedāvājumu, ja tas neatbilst kādai no Atlases Nolikumā norādītajām prasībām Covid-19 vakcinācijas izbraukuma pakalpojumu sniegšanai.

15.2. Rakstveidā (elektroniskā dokumenta veidā vai papīra formātā) papildus pieprasīt precizējošu informāciju par Pretendenta piedāvājumu.

15.3. Par nepatiesas informācijas sniegšanu piedāvājumā vai Atlases Komisijas maldināšanu, noraidīt Pretendentu kā neatbilstošu Covid-19 vakcinācijas izbraukuma pakalpojumu sniegšanai.

15.4. Vērtēt un noteikt atbilstošākos Pretendentus Covid-19 vakcinācijas izbraukuma pakalpojumu sniegšanai.

**16. Nolikumam ir 2 (divi) pielikumi**

16.1. Nolikuma 1.pielikums - Teritoriālās plānošanas vienību sadalījums;

16.2. Nolikuma 2.pielikums - Pieteikuma veidlapa valsts apmaksāto Covid-19 vakcinācijas izbraukuma pakalpojumu sniegšanai attiecīgās plānošanas vienības teritorijā.

Covid-19 vakcinācijas izbraukuma pakalpojumu

sniedzēju atlases komisijas priekšsēdētāja Inga Milaševiča

**1.pielikums**

**Covid-19 vakcinācijas izbraukuma**

**pakalpojumu sniegšanai nolikumam**

**Teritoriālās plānošanas vienību sadalījums**

|  |  |
| --- | --- |
| **Noteikumu Nr.555 12.pielikuma 1.punkts** |  |
| **Veselības aprūpes pakalpojumu plānošanas teritorija** | **Veselības aprūpes pakalpojumu plānošanas vienība** | **Veselības aprūpes pakalpojumu plānošanas vienībā ietilpstošās administratīvās teritorijas** | **Prioritātes līmenis (vakcinācijai)** |
| Rīga | Rīgas veselības aprūpes pakalpojumu plānošanas vienība | Mārupes novads | 2 |
| Rīga | 1 |
| Stopiņu novads | 1 |
| Ādažu veselības aprūpes pakalpojumu plānošanas vienība | Ādažu novads | 2 |
| Carnikavas novads | 2 |
| Garkalnes novads | 2 |
| Ropažu novads | 2 |
| Saulkrastu novads | 2 |
| Sējas novads | 2 |
| Jūrmalas veselības aprūpes pakalpojumu plānošanas vienība | Babītes novads | 2 |
| Jūrmala | 2 |
| Ķekavas veselības aprūpes pakalpojumu plānošanas vienība | Baldones novads | 2 |
| Ķekavas novads | 2 |
| Olaines veselības aprūpes pakalpojumu plānošanas vienība | Olaines novads | 2 |
| Salaspils veselības aprūpes pakalpojumu plānošanas vienība | Salaspils novads | 2 |
| Siguldas veselības aprūpes pakalpojumu plānošanas vienība | Inčukalna novads | 3 |
| Krimuldas novads | 3 |
| Mālpils novads | 3 |
| Siguldas novads | 3 |
| Kurzeme | Kuldīgas veselības aprūpes pakalpojumu plānošanas vienība | Alsungas novads | 5 |
| Kuldīgas novads | 5 |
| Skrundas novads | 5 |
| Liepājas veselības aprūpes pakalpojumu plānošanas vienība | Aizputes novads | 5 |
| Durbes novads | 5 |
| Grobiņas novads | 5 |
| Liepāja | 5 |
| Nīcas novads | 5 |
| Pāvilostas novads | 5 |
| Priekules novads | 5 |
| Rucavas novads | 5 |
| Vaiņodes novads | 5 |
| Saldus veselības aprūpes pakalpojumu plānošanas vienība | Brocēnu novads | 4 |
| Saldus novads | 4 |
| Talsu veselības aprūpes pakalpojumu plānošanas vienība | Dundagas novads | 4 |
| Mērsraga novads | 4 |
| Rojas novads | 4 |
| Talsu novads | 4 |
| Tukuma veselības aprūpes pakalpojumu plānošanas vienība | Engures novads | 3 |
| Jaunpils novads | 3 |
| Kandavas novads | 3 |
| Tukuma novads | 3 |
| Ventspils veselības aprūpes pakalpojumu plānošanas vienība | Ventspils | 5 |
| Ventspils novads | 5 |
| Latgale | Daugavpils veselības aprūpes pakalpojumu plānošanas vienība | Daugavpils | 5 |
|   |   | Daugavpils novads | 5 |
|   |   | Ilūkstes novads | 5 |
|   | Krāslavas veselības aprūpes pakalpojumu plānošanas vienība | Dagdas novads | 5 |
|   |   | Krāslavas novads | 5 |
|   | Ludzas veselības aprūpes pakalpojumu plānošanas vienība | Ciblas novads | 5 |
|   |   | Kārsavas novads | 5 |
|   |   | Ludzas novads | 5 |
|   |   | Zilupes novads | 5 |
|   | Preiļu veselības aprūpes pakalpojumu plānošanas vienība | Aglonas novads | 4 |
|   |   | Līvānu novads | 4 |
|   |   | Preiļu novads | 4 |
|   |   | Riebiņu novads | 4 |
|   |   | Vārkavas novads | 4 |
|   | Rēzeknes veselības aprūpes pakalpojumu plānošanas vienība | Rēzekne | 5 |
|   |   | Rēzeknes novads | 5 |
|   |   | Viļānu novads | 5 |
| Vidzeme | Alūksnes veselības aprūpes pakalpojumu plānošanas vienība | Alūksnes novads | 5 |
|   |   | Apes novads | 5 |
|   | Balvu veselības aprūpes pakalpojumu plānošanas vienība | Baltinavas novads | 5 |
|   |   | Balvu novads | 5 |
|   |   | Rugāju novads | 5 |
|   |   | Viļakas novads | 5 |
|   | Cēsu veselības aprūpes pakalpojumu plānošanas vienība | Amatas novads | 3 |
|   |   | Cēsu novads | 3 |
|   |   | Jaunpiebalgas novads | 3 |
|   |   | Līgatnes novads | 3 |
|   |   | Pārgaujas novads | 3 |
|   |   | Priekuļu novads | 3 |
|   |   | Raunas novads | 3 |
|   |   | Vecpiebalgas novads | 3 |
|   | Gulbenes veselības aprūpes pakalpojumu plānošanas vienība | Gulbenes novads | 4 |
|   | Limbažu veselības aprūpes pakalpojumu plānošanas vienība | Alojas novads | 4 |
|   |   | Limbažu novads | 4 |
|   |   | Salacgrīvas novads | 4 |
|   | Madonas veselības aprūpes pakalpojumu plānošanas vienība | Cesvaines novads | 4 |
|   |   | Ērgļu novads | 4 |
|   |   | Lubānas novads | 4 |
|   |   | Madonas novads | 4 |
|   |   | Varakļānu novads | 4 |
|   | Valkas veselības aprūpes pakalpojumu plānošanas vienība | Smiltenes novads | 4 |
|   |   | Strenču novads | 5 |
|   |   | Valkas novads | 5 |
|   | Valmieras veselības aprūpes pakalpojumu plānošanas vienība | Beverīnas novads | 4 |
|   |   | Burtnieku novads | 4 |
|   |   | Kocēnu novads | 4 |
|   |   | Mazsalacas novads | 4 |
|   |   | Naukšēnu novads | 4 |
|   |   | Rūjienas novads | 4 |
|   |   | Valmiera | 4 |
| Zemgale | Aizkraukles veselības aprūpes pakalpojumu plānošanas vienība | Aizkraukles novads | 4 |
|   |   | Jaunjelgavas novads | 4 |
|   |   | Kokneses novads | 4 |
|   |   | Neretas novads | 4 |
|   |   | Pļaviņu novads | 4 |
|   |   | Skrīveru novads | 4 |
|   | Bauskas veselības aprūpes pakalpojumu plānošanas vienība | Bauskas novads | 3 |
|   |   | Iecavas novads | 3 |
|   |   | Rundāles novads | 3 |
|   |   | Vecumnieku novads | 3 |
|   | Dobeles veselības aprūpes pakalpojumu plānošanas vienība | Auces novads | 3 |
|   |   | Dobeles novads | 3 |
|   |   | Tērvetes novads | 3 |
|   | Jelgavas veselības aprūpes pakalpojumu plānošanas vienība | Jelgava | 3 |
|   |   | Jelgavas novads | 3 |
|   |   | Ozolnieku novads | 3 |
|   | Jēkabpils veselības aprūpes pakalpojumu plānošanas vienība | Aknīstes novads | 4 |
|   |   | Jēkabpils | 4 |
|   |   | Jēkabpils novads | 4 |
|   |   | Krustpils novads | 4 |
|   |   | Salas novads | 4 |
|   |   | Viesītes novads | 4 |
|   | Ogres veselības aprūpes pakalpojumu plānošanas vienība | Ikšķiles novads | 3 |
|   |   | Ķeguma novads | 3 |
|   |   | Lielvārdes novads | 3 |
|   |   | Ogres novads | 3 |

*\* Teritoriālās plānošanas vienības, kurās Pretendents sniegs Covid-19 vakcinācijas izbraukuma pakalpojumus pēc jaunās administratīvi teritoriālās reformas paliek nemainīgas (Pakalpojuma sniedzējs turpina nodrošināt pakalpojumu jaunajās administratīvajās teritorijās atbilstoši Atlases rezultātiem)*

Covid-19 vakcinācijas izbraukuma pakalpojumu

sniedzēju atlases komisijas priekšsēdētāja Inga Milaševiča